staqsa lill- Ministru għall-Familja u Solidarjetà Soċjali: Jista' l-Ministru jgħid x'inhu jsir u x'inhi l-pożizzjoni ta' numru ta' ħaddiema Maltin li ħadmu fil-Libja u li l-kontribuzzjonijiet soċjali li ħallsu baqgħu ma ġewx mehuda inkosiderazzjoni għall-pensjoni tagħhom u b'hekk qed jbatu finanzjarjament? Ninforma lill-Onorevoli Interpellant illi fl-1988 id-Dipartiment tas-Sigurtà Soċjali kien nieda skema sabiex persuni li kienu jaħdmu l-Libja u li kienu jħallsu l-kontribuzzjoni tas-sigurtà soċjali fil-Libja, jipprovdu dokumenti li jikkonfermaw li sar il-ħlas imsemmi fil-Libja. Dan kien seħħ wara ftehim bejn il-Gvern Malti u l-Gvern Libjan. Kull min applika għal din l-iskema kellu l-kontribuzzjonijiet li ħallas fil-Libja miżjuda ma' dawk imħallsa f'Malta u b'hekk ma jkollhomx perjodi neqsin fil-kontribuzzjonijiet ta'Malta. Barra minnhekk fl-1991, l-Att dwar is-Sigurtà Soċjali kien ġie emendat sabiex dawk il-persuni li jaħdmu l-Libja jkollhom id-dritt li jħallsu l-kontribuzzjoni tas-sigurtà soċjali f'Malta minflok fil-Libja. Dan sar wara ftehim ieħor li kien sar bejn iż-żewġ gvernijiet dak iż-żmien.
MALTIN LI ĦADMU FIL-LIBJA - KONTRIBUZZJONIJIET SOĊJALI